มาแน่นอน มูกูรูซา-การ์เซีย ร่วมหวดศึก โตโยต้า ไทยแลนด์ โอเพ่น
การ์บิเน มูกูรูซา ถึงไทย 24 ม.ค.นี้ พร้อมลุยศึกเทนนิสหญิง ดับเบิลยูทีเอ อินเตอร์เนชันแนล ซีรีส์ ทัวร์นาเมนท์ รายการ โตโยต้า ไทยแลนด์ โอเพ่น 2019 พรีเซนเต็ด บาย อีเอ ที่สนามเทนนิส ทรู อารีนา หัวหิน ส่วน แคโรไลน์ การ์เซีย ตอบรับเข้าแข่งด้วยอีกคน,วันที่ 22 ม.ค. 62 ความเคลื่อนไหวการแข่งขันเทนนิสหญิง ดับเบิลยูทีเอ อินเตอร์เนชันแนล ซีรีส์ ทัวร์นาเมนท์ รายการ โตโยต้า ไทยแลนด์ โอเพ่น 2019 พรีเซนเต็ด บาย อีเอ ชิงเงินรางวัลรวม 250,000 ดอลลาร์สหรัฐ หรือประมาณ 8 ล้านบาท ระหว่างวันที่ 28 ม.ค.-3 ก.พ.นี้ ที่สนามเทนนิส ทรู อารีนา หัวหิน จ.ประจวบคีรีขันธ์ ล่าสุด ซูเปอร์บอล นายภราดร ศรีชาพันธุ์ อดีตนักเทนนิสมือ 9 ของโลก ได้ออกมาเปิดเผยในฐานะผู้ช่วยผู้อำนวยการแข่งขันว่า ในขณะนี้นักเทนนิสอาชีพหญิงหลายคนที่สมัครเข้าร่วมแข่งขันหลังเสร็จสิ้นภารกิจจากศึกแกรนด์สแลมรายการแรกของปี ออสเตรเลียน โอเพ่น 2019 ที่เมลเบิร์น ประเทศออสเตรเลีย ได้ทยอยเดินทางเข้าสู่ประเทศไทย เพื่อเตรียมตัวสำหรับการแข่งขันที่จะมีขึ้นในสุดสัปดาห์นี้ โดยเฉพาะอย่างยิ่ง การ์บิเน มูกูรูซา นักหวดชาวสเปน วัย 25 ปี อดีตมือ 1 ของโลก และปัจจุบันเป็นมือ 18 ของโลก เจ้าของแชมป์วิมเบิลดัน 2017 และรองแชมป์ 2015 รวมทั้งแชมป์เฟรนช์ โอเพ่น 2016 ที่ทำผลงานผ่านเข้ารอบ 16 คนสุดท้าย ออสเตรเลียน โอเพ่น 2019 มีกำหนดเดินทางถึงประเทศไทย เวลา 19.30 น. วันพฤหัสบดีที่ 24 มกราคม จากนั้นจะเดินทางไป อ.หัวหิน ทันที,ซูเปอร์บอล กล่าวอีกว่า ขณะนี้มีนักเทนนิสที่แจ้งถอนตัวออกจากการแข่งขันเพียง 1 คน คือ หวัง เฉียง นักเทนนิสชาวจีน วัย 24 ปี มือ 21 ของโลก เนื่องจากมีอาการเจ็บ ทำให้ต้องปราชัยให้กับ อนาสตาเซีย เซวาสโตวา นักเทนนิสมือ 12 ของโลก จากลัตเวีย 0-2 เซต ในรอบ 3 ออสเตรเลียน โอเพ่น 2019,แม้ว่า หวัง เฉียง จะถอนตัวออกจากการแข่งขัน เนื่องจากเธอมีอาการเจ็บ แต่ขณะเดียวกัน ฝ่ายจัดการแข่งขันได้รับแจ้งจากสมาคมนักเทนนิสอาชีพหญิง หรือ ดับเบิลยูทีเอ ว่า แคโรไลน์ การ์เซีย นักเทนนิสชาวฝรั่งเศส วัย 25 ปี มือ 19 ของโลก ได้ตอบตกลงที่จะเข้าร่วมการแข่งขันในฐานะไวลด์การ์ด หรือได้สิทธิพิเศษในฐานะนักเทนนิสมือท็อป 20 ของโลก ภราดร กล่าว,สำหรับ การ์เซีย เคยขึ้นไปอยู่มืออันดับ 4 ของโลก เมื่อวันที่ 10 กันยายน 2018 ขณะที่ประเภทคู่ เคยขึ้นไปอยู่อันดับ 2 ของโลก เมื่อปี 2016 และปี 2017 สามารถสร้างผลงานผ่านเข้ารอบ 8 คนสุดท้าย เทนนิสเฟรนช์ โอเพ่น ที่ฝรั่งเศส นอกจากนี้เธอยังเคยคว้าแชมป์ดับเบิลยูทีเอ ทัวร์ มาแล้ว 5 รายการ แชมป์ดับเบิลยูทีเอ ซีรีส์ 1 รายการ ส่วนการแข่งขันออสเตรเลียน โอเพ่น ปีนี้ เข้าถึงรอบ 32 คนสุดท้าย,ทั้งนี้ การแข่งขันเทนนิสหญิง ดับเบิลยูทีเอ อินเตอร์เนชันแนล ซีรีส์ ทัวร์นาเมนท์ รายการ โตโยต้า ไทยแลนด์ โอเพ่น 2019 พรีเซนเต็ด บาย อีเอ ระหว่างวันที่ 28 มกราคม-3 กุมภาพันธ์ ที่ทรู อารีนา หัวหิน จะมีการถ่ายทอดสดการแข่งขันผ่านทางทรูวิชั่น ช่องทรูเทนนิส เอชดี และ ทรูสปอร์ต เอชดี รวมถึงถ่ายทอดสดไปทั่วโลก โดยสมาคมนักเทนนิสอาชีพหญิง แฟนเทนนิสที่สนใจซื้อบัตรเข้าชมการแข่งขัน สามารถซื้อได้ทาง www.ticketmelon.com และ www.thaiticketmajor.com หรือไทยทิคเก็ตเมเจอร์ทุกสาขา รวมทั้งติดต่อซื้อบัตรได้ที่ทรู อารีนา หัวหิน www.truearenahuahin.com สอบถามข้อมูลเพิ่มเติมได้ที่ ทรู อารีนา หัวหิน โทร.032-909-633
การ์บิเน มูกูรูซา ถึงไทย 24 ม.ค.นี้ พร้อมลุยศึกเทนนิสหญิง ดับเบิลยูทีเอ อินเตอร์เนชันแนล ซีรีส์ ทัวร์นาเมนท์ รายการ โตโยต้า ไทยแลนด์ โอเพ่น 2019 พรีเซนเต็ด บาย อีเอ ที่สนามเทนนิส
การ์บิเน มูกูรูซา,แคโรไลน์ การ์เซีย,เทนนิสหญิง ดับเบิลยูทีเอ,โตโยต้า ไทยแลนด์ โอเพ่น 2019,ทรู อารีนา หัวหิน